বিগ বস কন্নড় ৬

বিগ বস কন্নড় ৬ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের ষষ্ঠ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৮ সালের ২১শে অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০০ দিনের যাত্রা শেষে ২০১৯ সালের ২৭শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স কন্নড়ে সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কৃষিবিদ শশী কুমার জয়লাভ করেছেন, অন্যদিকে নবীন সজ্জু প্রথম রানার-আপ হয়েছেন। এছাড়াও কবিতা গৌড়া, অ্যান্ড্রু জেপল এবং রেপিড রেশমি ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  শশী কুমার  কৃষিবিদ  দিন ১  দিন ১০০   ২  নবীন সজ্জু  সঙ্গীতশিল্পী  দিন ১  দিন ১০০   ৩  কবিতা গৌড়া  অভিনেত্রী  দিন ১  দিন ১০০   ৪  অ্যান্ড্রু জেপল  অভিনেতা  দিন ১  দিন ৯৯   ৫  রেপিড রেশমি  রেডিও জকি  দিন ১  দিন ৯৯   ৬  ধনরাজ সিকে  কণ্ঠশিল্পী  দিন ১  দিন ৯২   ৭  এমজে রাকেশ  রেডিও জকি  দিন ১  দিন ৯১   ৮  অক্ষতা পাণ্ডবপুরা  অভিনেত্রী  দিন ১  দিন ৮৪   ৯  মুরালী দাব্বি  উপস্থাপক  দিন ১  দিন ৭৭   ১০  জীবিতা সাগর  অভিনেত্রী  দিন ১  দিন ৭৭   ১১  মেঘাশ্রী  অভিনেত্রী  দিন ৫৪  দিন ৭০   ১২  জয়শ্রী রাজ  অভিনেত্রী  দিন ৫৪  দিন ৬৩   ১৩  নয়না পুত্তুস্বামী  অভিনেত্রী  দিন ১  দিন ৫৬   ১৪  সোনু পাতিল  অভিনেত্রী  দিন ১  দিন ৪৯   ১৫  আনন্দ মালগাত্তি  বাস কনট্রাক্টর  দিন ১  দিন ৪২   ১৬  এভি রবি  অভিনেতা  দিন ১  দিন ৩৫   ১৭  অ্যাডাম পাশা  ড্র্যাগ কুইন  দিন ১  দিন ২৮   ১৮  স্নেহা আচার্য  নৃত্যশিল্পী  দিন ১  দিন ২১   ১৯  রীমা দিয়াস  তথ্যপ্রযুক্তি বিশেষজ্ঞ  দিন ১  দিন ১৪   ২০  রক্ষীতা রায়  ক্রীড়াবিদ  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:২০১৯-এ ভারতীয় টেলিভিশন মৌসুম
বিষয়শ্রেণী:কালার্স কন্নড়ের মৌলিক অনুষ্ঠান